อย่างเเรกเลยคะคือว่าประจำเดือนของเดือนกันยายน ทำไมไม่มา เเละคือมีเพศสัมพันธ์ในวันที่1ตุลาคมเเต่ป้องกันทุกอย่างจ่ะท้องไหมคะ เเฟนก็เลยพาไปซื้อยาคุมฉุกเฉินมากินคะ คือกินยาคุมฉุกเฉินหมดเเผงเเล้วควรกินอีกไหมคะหรืออย่างไรเเนะนำหน่อยคะ
สวัสดีค่ะ การทานยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% ค่ะทั้งนี้ หากเป็นชนิดที่มี 2 เม็ดใน 1 แผง ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วย และหลังจากนั้น ก็ไม่ควรทานยาคุมฉุกเฉินซ้ำไปอีก และให้รอประจำเดือนต่อไปก่อน หากประจำเดือนยังคงไม่มา นับจากที่ได้มีเพศสัมพันธ์ครั้งสุดท้ายไปแล้ว 2 สัปดาห์ ก็ควรตรวจหาการตั้งครรภ์ดูด้วยค่ะ แต่หากตรวจไม่พบ แล้วประจำเดือนยังคงไม่มานานเกิน 3 เดือน ก็ควรไปพบแพทย์เพื่อหาสาเหตุต่างๆ เช่น มีน้ำหนักตัวมาก มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้นแต่หากมีประจำเดือนมาแล้ว และหลังจากนี้ จะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ ไม่ควรใช้ยาคุมฉุกเฉินเป็นประจำ เพราะจะทำให้รังไข่ทำงานผิดปกติ และประจำเดือนมาผิดปกติได้